
1. Vispārīgā informācija
1.1. Pasūtītājs: Valsts zinātniskais institūts atvasināta publiska persona “Nacionālais botāniskais dārzs” (turpmāk tekstā VZI APP NBD), adrese: Miera iela 1, Salaspils, Salaspils novads, LV-2169.
1.2. Kontaktpersona: Inga Dāle, VZI APP NBD iepirkumu speciāliste/sagādniece, tālrunis: 22125111, e‑pasts: inga.dale@nbd.gov.lv. 
1.3. Iepirkums tiek rīkots saskaņā ar Publisko iepirkumu likuma (turpmāk – PIL) 9. panta noteikumiem.

2. Informācija par iepirkuma priekšmetu, CPV kods un iepirkuma izpildes noteikumi
2.1.  Iepirkuma priekšmets: degvielas – bezsvina benzīns E95, dīzeļdegviela DD (turpmāk – Prece), CPV kods: 09100000-0 (Degvielas), iegāde mazumtirdzniecībā saskaņā ar tehnisko specifikāciju, izmantojot piegādātāja izsniegtās degvielas iegādes kredītkartes, kuru izmantošana iespējama Latvijas, Igaunijas un Lietuvas teritorijā.
2.2.  Pretendents var iesniegt tikai 1 (vienu) piedāvājuma variantu par visu iepirkuma priekšmeta apjomu.
2.3. [bookmark: _Ref20484838][bookmark: _Ref142986179] Degvielas kredītkaršu izgatavošanas un piegādes termiņš: ne vairāk kā 3 (trīs) darba dienu laikā no līguma spēkā stāšanās dienas. 
2.4. [bookmark: _Ref20484853] Nekvalitatīvas/bojātas, nozaudētas vai papildus pasūtītas kredītkartes izgatavošanas termiņš: ne vairāk kā 5 (piecu) darba dienu laikā no rakstiska pieprasījuma izsūtīšanas dienas.
2.5.  Preces iegāde: 24 (divdesmit četras) stundas diennaktī piegādātāja degvielas uzpildes stacijās (DUS) Latvijas (t.sk. vismaz viena DUS atrodas ne tālāk kā 5 km no VZI APP NBD), Igaunijas, Lietuvas teritorijā.
2.6.  Plānotais degvielas apjoms 24 mēnešos: bezsvina benzīns E95 – 3000 l, dīzeļdegviela DD – 22 000 l.
2.7.  Apmaksas noteikumi: 100% pēcapmaksa 15 (piecpadsmit) darba dienu laikā pēc rēķina saņemšanas.
2.8.  Iepirkuma līguma slēgšanas tiesības tiks piešķirtas pretendentam, kura piedāvājums atbilst visām iepirkuma nolikumā ietvertajām prasībām, uz kuru neattiecas Publisko iepirkumu likuma 9. panta astotajā daļā minētie izslēgšanas nosacījumi un Starptautisko un Latvijas Republikas nacionālo sankciju likuma 11.1 panta nosacījumi, un kurš ir saimnieciski visizdevīgākais, proti, ieguvis lielāko punktu skaitu nolikumā noteiktajos vērtēšanas kritērijos.

3. Līguma izpildes laiks, vieta un paredzamā līgumcena
3.1. Iepirkuma rezultātā tiks slēgts iepirkuma līgums. Ja pretendents, kuram piešķirtas līguma slēgšanas tiesības, atsakās slēgt iepirkuma līgumu ar pasūtītāju noteiktajā laikā, pasūtītājs ir tiesīgs pieņemt lēmumu iepirkuma līguma slēgšanas tiesības piešķirt nākamajam pretendentam, kurš piedāvājis saimnieciski visizdevīgāko piedāvājumu, vai pārtraukt iepirkumu, neizvēloties nevienu piedāvājumu.
3.2.  Līguma izpildes laiks: 24 mēneši no līguma noslēgšanas dienas vai līdz līguma kopējās   līgumcenas sasniegšanai.
3.3.  Līguma izpilde stājas spēkā ar 2024.gada 11.martu.
3.4.  Kopējā iepirkuma līguma līgumcena visā iepirkuma līguma izpildes laikā nevar pārsniegt 41 999,99 euro (četrdesmit viens tūkstotis deviņi simti deviņdesmit deviņi euro, 99 centi).

4. Piegādātāji un pretendenti
3. 
4. 
4.1. Piegādātājs  var būt jebkura fiziskā vai juridiskā persona, šādu personu apvienība jebkurā to kombinācijā, kas tirgū piedāvā attiecīgo preci.
4.2. Pretendents ir piegādātājs, kurš ir iesniedzis piedāvājumu.


5. Pieeja iepirkuma dokumentiem un to izsniegšana
5.1. Pasūtītājs nodrošina brīvu un tiešu elektronisku piekļuvi iepirkuma dokumentiem un visiem papildus nepieciešamajiem dokumentiem savā pircēja profilā Elektronisko iepirkumu sistēmas (turpmāk tekstā - EIS) e-konkursu apakšsistēmā. 
5.2. Ieinteresētais piegādātājs (turpmāk tekstā – piegādātājs) EIS e-konkursu apakšsistēmā var reģistrēties kā nolikuma saņēmējs, ja tas ir reģistrēts EIS kā piegādātājs.

6. Informācijas apmaiņas kārtība un papildu informācijas sniegšana
6.1. Informācijas apmaiņa iepirkuma ietvaros notiek latviešu valodā PIL noteiktajā kārtībā, izmantojot elektroniskos saziņas līdzekļus. Visa korespondence piegādātājiem un pretendentiem tiek nosūtīta, izmantojot to e-pasta adresi, kuru oficiālai saziņai piegādātājs un pretendents norādījis pieteikuma veidlapā dalībai iepirkumā. 
6.2. Jautājumi par iepirkuma dokumentāciju vai priekšmetu ir jānoformē rakstveidā un jānosūta elektroniski uz 1.2. punktā norādīto e-pasta adresi. Pasūtītājs informācijas apmaiņai ar piegādātāju izmanto to e-pasta adresi, no kuras ir saņemts jautājums.
6.3. Ja piegādātājs ir laikus pieprasījis papildu informāciju par iepirkuma dokumentos iekļautajām prasībām attiecībā uz piedāvājumu sagatavošanu un iesniegšanu vai pretendentu atlasi, pasūtītājs to sniedz 3 (trīs) darba dienu laikā, bet ne vēlāk kā 4 (četras) dienas pirms piedāvājumu iesniegšanas termiņa beigām. 
6.4. Papildu informāciju pasūtītājs nosūta piegādātājam, kurš uzdevis jautājumu, un vienlaikus arī ievieto šo informāciju pircēja profilā EIS e-konkursu apakšsistēmā, kur ir pieejami iepirkuma dokumenti, norādot arī uzdoto jautājumu. 
6.5. Piegādātājam ir pienākums sekot līdzi publicētajai informācijai. Iepirkuma komisija (turpmāk – Komisija) nav atbildīga par to, ja kāds piegādātājs nav iepazinies ar informāciju, kurai nodrošināta brīva un tieša elektroniskā pieeja.

7. Piedāvājumu iesniegšanas un atvēršanas vieta, datums un laiks, derīguma termiņš
7.1. [bookmark: _Hlk135059925]Piegādātājs piedāvājumu iesniedz līdz 2024. gada 9.februārim plkst. 09:00, EIS e–konkursu apakšsistēmā: https://www.eis.gov.lv/EKEIS/Supplier/Organizer/418  
7.2. Ārpus EIS e–konkursu apakšsistēmas un/vai pēc noteiktā termiņa iesniegtie piedāvājumi tiks atzīti par neatbilstošiem nolikuma prasībām un netiks vērtēti. 
7.3. Iesniegtie piedāvājumi tiks atvērti EIS e-konkursu apakšsistēmā 2024. gada 9.februāra, plkst. 13:00, 4 (četras) stundas pēc piedāvājumu iesniegšanas termiņa beigām. Iesniegto piedāvājumu atvēršanas procesam var sekot līdzi tiešsaistes režīmā EIS e-konkursu apakšsistēmā.
7.4. Piegādātājs līdz piedāvājumu iesniegšanas termiņa beigām ir tiesīgs grozīt vai atsaukt iesniegto piedāvājumu, izmantojot EIS e-konkursu apakšsistēmā pieejamos rīkus. 
7.5. Piedāvājuma maiņas gadījumā par piedāvājuma iesniegšanas laiku tiek uzskatīts pēdējā piedāvājuma iesniegšanas brīdis. Piedāvājuma atsaukšanai pēc piedāvājumu iesniegšanas termiņa beigām ir bezierunu raksturs, un tā izslēdz pretendentu no tālākas dalības iepirkumā.
7.6. Pēc visu piedāvājumu atvēršanas piedāvājumu atvēršanas sanāksme tiek slēgta.
7.7. Pretendentu atlasi, piedāvājumu atbilstības pārbaudi un piedāvājumu vērtēšanu Komisija veic slēgtā sēdē.
7.8. Gadījumā, ja piedāvājumu atvēršanas sēdes laikā Pasūtītājam radīsies tehniskas problēmas, ko nav bijis iespējams paredzēt un ko nevar novērst īsā laikā (piemēram, interneta darbības traucējumi, datortehnikas bojājumi vai EIS e-konkursu apakšsistēmas darbības traucējumi), piedāvājumu atvēršanas sēde tiks pārcelta uz citu laiku. Informācija par jauno piedāvājumu atvēršanas sēdes laiku tiks publicēta pasūtītāja vietnē EIS e-konkursu apakšsistēmā šī iepirkuma profilā.
7.9. Pretendenta iesniegtajam piedāvājumam ir jābūt derīgam un saistošam iesniedzējam līdz iepirkuma līguma noslēgšanai, bet ne mazāk kā 60 (sešdesmit) kalendāra  dienas, skaitot no iepirkuma nolikumā (turpmāk – nolikums) noteiktās piedāvājumu atvēršanas dienas.
7.10. Ja objektīvu iemeslu dēļ iepirkuma līgumu nevar noslēgt 7.9. punktā noteiktajā termiņā, pasūtītājs var rakstiski pieprasīt piedāvājuma derīguma termiņa pagarināšanu. Ja pretendents piekrīt pagarināt piedāvājuma derīguma termiņu, tad tas par to rakstiski paziņo pasūtītājam 2 (divu) darba dienu laikā.

8. Piedāvājuma noformēšana
8.1. Piedāvājums jāiesniedz elektroniski EIS e-konkursu apakšsistēmā, ievērojot šādas piegādātāja
izvēles iespējas: 
8.1.1. izmantojot EIS e-konkursu apakšsistēmas piedāvātos rīkus, aizpildot minētās sistēmas EIS e-konkursu apakšsistēmā šī iepirkuma sadaļā ievietotās formas;
8.1.2. elektroniski aizpildāmos dokumentus elektroniski sagatavojot ārpus EIS e-konkursu
apakšsistēmas un pievienojot atbilstošajām prasībām (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);
8.1.3. elektroniski sagatavoto piedāvājumu šifrējot ārpus EIS e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).
8.2. EIS e-konkursu apakšsistēma nodrošina iesniegto piedāvājumu aizsardzību un šifrēšanu.
8.3. Ja pretendents piedāvājuma datu aizsardzībai izmantojis piedāvājuma papildu šifrēšanu (saskaņā
ar 8.1.3. apakšpunktu), pretendentam ne vēlāk kā 15 (piecpadsmit) minūtes pēc piedāvājumu
iesniegšanas termiņa beigām EIS e-konkursu apakšsistēmas paredzētajā ekrānformas laukā
jāievada elektroniskā atslēga ar paroli šifrētā dokumenta atvēršanai.
8.4. Ja piedāvājumu atvēršanas sanāksmes laikā piedāvājumu, kas iesniegts, izmantojot šifrēšanas
līdzekļus, nevar atvērt, vai 8.3. apakšpunktā noteiktajā laikā nav iesniegta atvēršanas atslēga,
Komisija lemj par piedāvājuma noraidīšanu, kā neiesniegtu.
8.5. Sagatavojot piedāvājumu, pretendents ievēro, ka:
8.5.1. pieteikuma veidlapa, tehniskais un finanšu piedāvājums saskaņā ar EIS e-konkursu apakšsistēmā iepirkuma profilam pievienotajām dokumentu veidnēm jāaizpilda tikai elektroniski, katrs atsevišķā elektroniskā dokumentā ar Microsoft Office 2010 (vai jaunākas programmatūras versijas) rīkiem lasāmā formātā un jāpievieno tam paredzētajā iepirkuma profila sadaļā;
8.5.2. pretendenta piedāvājumu paraksta persona, kurai ir pārstāvības tiesības vai pretendenta pilnvarotā persona. Ja piedāvājumu paraksta pilnvarota persona, piedāvājumam jāpievieno pilnvara vai normatīvajos aktos noteiktā kārtībā apliecināta pilnvarojuma kopija;
8.5.3. piedāvājumu paraksta ar drošu elektronisko parakstu vai ar EIS piedāvāto elektronisko parakstu;
8.5.4. pretendents ar vienu drošu elektronisko parakstu var parakstīt visus piedāvājuma dokumentus kā vienu kopumu;
8.5.5. ja piedāvājumu iesniedz piegādātāju apvienība, to paraksta visas personas, kas ietilpst piegādātāju apvienībā vai piegādātāju apvienības pilnvarotais pārstāvis.
8.6. Piedāvājums jāiesniedz latviešu valodā. Citā valodā sagatavotiem piedāvājuma dokumentiem
(piemēram, sertifikāti un citi dokumenti, kurus negatavo pats pretendents) jāpievieno pretendenta apliecināts tulkojums latviešu valodā. Tulkojumus apliecina atbilstoši Ministru kabineta 2000. gada 22. augusta noteikumiem Nr. 291 „Kārtība, kādā apliecināmi dokumentu tulkojumi valsts valodā”. Par dokumenta tulkojuma atbilstību oriģinālam atbild pretendents.
8.7. Pretendents ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu.
8.8. Piedāvājumā iekļautajiem dokumentiem un to noformējumiem jāatbilst Dokumentu juridiskā
spēka likumam un Ministru kabineta 2018. gada 4. septembra noteikumiem
Nr. 558 „Dokumentu izstrādāšanas un noformēšanas kārtība”. Ja dokumenta kopija nav
apliecināta atbilstoši šajā apakšpunktā minēto normatīvo aktu prasībām, pasūtītājs, ja tam rodas
šaubas par iesniegtā dokumenta kopijas autentiskumu, var pieprasīt, lai pretendents uzrāda
dokumenta oriģinālu vai iesniedz apliecinātu dokumenta kopiju.
8.9. Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas
darbība un nebūtu ierobežota piekļuve piedāvājumā ietvertajai informācijai, tostarp piedāvājums
nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā apakšpunktā minētajiem riskiem, tas netiks izskatīts.
8.10. Piedāvājums sastāv no 10. punktā noteiktajiem dokumentiem, tehniskā piedāvājuma, kas
jāsagatavo atbilstoši nolikuma 2.pielikumā norādītajām prasībām un finanšu piedāvājuma, kas jāsagatavo atbilstoši nolikuma 3. pielikumā norādītajām prasībām.
8.11. Iesniedzot piedāvājumu, pretendents pilnībā atzīst visus nolikumā (t.sk. nolikuma pielikumos un
formās, kuras ir ievietotas e-konkursu apakšsistēmā šī iepirkuma profila sadaļās) ietvertos
nosacījumus.
8.12. Informāciju, kas ir komercnoslēpums, atbilstoši Komercnoslēpuma aizsardzības likuma  2.panta pirmajai daļai  un Informācijas atklātības likuma 7.pantam vai tā uzskatāma par konfidenciālu informāciju, Pretendents norāda savā piedāvājumā. Komercnoslēpums vai konfidenciāla informācija nevar būt informācija, kas PIL ir noteikta par vispārpieejamu informāciju.

9. [bookmark: _Hlk22201428]Kvalifikācijas prasības pretendentiem, prasības attiecībā uz pretendenta tehniskajām un profesionālajām spējām, izslēgšanas nosacījumi 
9.1. [bookmark: _Ref136139874][bookmark: _Hlk22201458]Pretendents, personālsabiedrība un visi personālsabiedrības biedri (ja piedāvājumu iesniedz personālsabiedrība) vai visi personu apvienības dalībnieki ( ja piedāvājumu iesniedz personu apvienība), kā arī apakšuzņēmēji ( ja pretendents piegādei plāno piesaistīt apakšuzņēmējus) normatīvajos tiesību aktos noteiktajos gadījumos ir reģistrēti komercreģistrā vai līdzvērtīgā reģistrā ārvalstīs. 
9.1.1. par Latvijā reģistrēta pretendenta atbilstību minētajai prasībai pasūtītājs pārliecināsies Latvijas Republikas Uzņēmumu reģistra mājas lapā: https://ur.gov.lv/lv/,
9.1.2. ārvalstīs reģistrēts pretendents iesniedz dokumenta kopiju, kas apliecina, ka pretendents, personu apvienības dalībnieki un/vai apakšuzņēmēji ir reģistrēti likumā noteiktajā kārtībā. Ja attiecīgajā valstī netiek izsniegti šādi dokumenti, pretendents norāda dokumenta izdevēja vai reģistra uzturētāja tīmekļa vietni, kurā pasūtītājs var pārliecināties par reģistrācijas faktu.
9.2. Pretendentam ir spēkā esoša Valsts ieņēmumu dienesta (turpmāk – VID) vai attiecīgās ārvalsts kompetentās institūcijas izsniegta speciālā atļauja (licence) naftas produktu mazumtirdzniecībai  (t.sk. DUSā, kas atrodas vistuvāk pasūtītājam).
9.2.1. Informāciju par Latvijā reģistrēta pretendenta speciālās atļaujas  (licences) spēkā esamību pasūtītājs iegūs VID publiskajā datu bāzē https://www6.vid.gov.lv/AP,
9.2.2. Pretendents, kas reģistrēts ārvalstīs, iesniedz ārvalsts kompetentas iestādes izdotas speciālās atļaujas (licence) naftas produktu mazumtirdzniecībai kopiju. Ja ārvalstī nav paredzēta speciālo atļauju (licenču) izsniegšana, Pretendents norāda dokumenta izdevēja vai reģistra uzturētāja tīmekļa vietni, kurā var pārliecināties par faktu.
9.3. Lai apliecinātu, ka pretendenta kvalifikācija atbilst pretendenta kvalifikācijas prasībām, pretendents darbu izpildei var piesaistīt un balstīties uz citu personu (persona, uz kuras iespējām pretendents balstās) iespējām. Šādā gadījumā pretendents pierāda, ka viņa rīcībā būs nepieciešamie resursi.
9.4. Pretendenta tirgū piedāvātā degviela atbilst Ministru kabineta 2000.gada 26.septembra noteikumu Nr.332 “Noteikumi par benzīna un dīzeļdegvielas atbilstības novērtēšanu” prasībām.
9.5. Uz pretendentu neattiecas PIL 9. panta astotajā daļā norādītie izslēgšanas noteikumi.
9.6. Uz pretendentu neattiecas Starptautisko un Latvijas Republikas nacionālo sankciju likuma 11.1 panta pirmajā daļā noteiktie izslēgšanas nosacījumi.




10. Iesniedzamie dokumenti
10.1. Pieteikums atbilstoši nolikumam pievienotajai formai (Pielikums Nr. 1). Ja pieteikumu paraksta pilnvarota persona, piedāvājumam jāpievieno pilnvara vai normatīvajos aktos noteiktā kārtībā apliecināta pilnvarojuma kopija.
10.2. Pretendents iesniedz benzīna un dīzeļdegvielas atbilstības sertifikātu apliecinātas kopijas, kas apliecina tirgū piedāvātā benzīna un dīzeļdegvielas atbilstību Ministra kabineta 2000.gada 26.septembra noteikumu Nr.332 “Noteikumi par benzīna un dīzeļdegvielas atbilstības novērtēšanu” prasībām. 
10.3. Apakšuzņēmēju un/vai personu, uz kuras iespējām pretendents balstās, lai apliecinātu, ka tā kvalifikācija atbilst nolikumā noteiktajām prasībām, saraksts atbilstoši 4.pielikumam, pievienojot apliecinājumus saskaņā ar nolikuma   10.7.un 10.8.punktu.
10.4. Tehniskais piedāvājums, kas aizpildīts atbilstoši tehniskās specifikācijas/tehniskā piedāvājuma prasībām (2.pielikums).
10.5. Finanšu piedāvājums, kas aizpildīts atbilstoši finanšu piedāvājuma formai (3.pielikums).
10.6. Gadījumā, ja piedāvājumu iesniedz personu apvienība, pretendentam jāiesniedz atlases dokumenti (ja attiecināms nolikuma 9.1.2.apakšpunkts) par katru personu apvienības dalībnieku. Piedāvājumam pievieno visu dalībnieku parakstītu vienošanos par kopīga piedāvājuma iesniegšanu, kurā noteikts pilnvarojums vienam no personu apvienības dalībniekiem pretendenta vārdā iesniegt piedāvājumu (pilnvarots parakstīt piedāvājumu, iepirkuma līgumu un citus dokumentus, saņemt un izdot rīkojumus dalībnieku vārdā, un ar kuru notiks visi maksājumi). Vienošanās dokumentā jānorāda katra dalībnieka uzņemtās saistības attiecībā uz dalību līguma izpildē un tā daļa (procentos) un atbildības sadalījums.
10.7. Ja pretendents līguma izpildē paredz iesaistīt apakšuzņēmējus, pretendents iesniedz apakšuzņēmēja paraksttiesīgas amatpersonas vai tā pilnvarotās personas parakstītu apliecinājumu (apliecinājums vai vienošanās) par to, ka apakšuzņēmējs piekrīt sadarbībai gadījumā, ja pasūtītājs izvēlēsies pretendenta piedāvājumu līguma slēgšanai, un kurā nepārprotami norādītas apakšuzņēmēja uzņemtās saistības attiecībā uz dalību līguma izpildē. Pretendents ir atbildīgs par darba veikšanu neatkarīgi no apakšuzņēmējiem nodotās darba daļas lieluma.
10.8. Gadījumā, ja pretendents balstās uz citu personu iespējām, lai apliecinātu, ka tā kvalifikācija atbilst nolikuma 9.punkta prasībām – pretendents iesniedz attiecīgas personas parakstītu dokumentu (apliecinājums vai vienošanās), kas norāda uz to, kādi šīs personas resursi tiks nodoti pretendenta rīcībā, un plānotajām saistībām attiecībā uz iepirkuma līguma izpildi. Gadījumā, ja pretendents balstās uz citu personas saimnieciskajām un finansiālajām iespējām, tad vienošanās dokumentā jānorāda, ka visi dalībnieki solidāri ir atbildīgi par līguma izpildi.
10.9. Pretendents var iesniegt Eiropas vienoto iepirkuma procedūras dokumentu kā sākotnējo pierādījumu atbilstībai paziņojumā par līgumu vai iepirkuma procedūras dokumentos noteiktajām pretendentu atlases prasībām. Ja pretendents izvēlēsies iesniegt Eiropas vienoto iepirkuma procedūras dokumentu, lai apliecinātu, ka tas atbilst paziņojumā par līgumu vai iepirkuma procedūras dokumentos noteiktajām pretendentu atlases prasībām, tam jāiesniedz šo dokumentu arī par katru personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par tā norādīto apakšuzņēmēju, kura veicamo darbu vērtība ir vismaz 10 000 EUR. Piegādātāju apvienībai jāiesniedz atsevišķu Eiropas vienoto iepirkuma procedūras dokumentu par katru tās dalībnieku.
10.10. Pretendentam ir tiesības iesniegt Eiropas vienoto iepirkuma procedūras dokumentu, kas ir bijis iesniegts citā iepirkumā procedūrā, ja tas apliecina, ka tajā iekļautā informācija ir pareiza.
10.11. Eiropas vienotā iepirkuma procedūras dokumenta veidlapu paraugus nosaka Eiropas Komisijas 2016.gada 5.janvāra Īstenošanas regula 2016/7, ar ko ir noteikta standarta veidlapa Eiropas vienotajam iepirkuma procedūras dokumentam. 

11. Piedāvājumu atbilstības vērtēšana, saimnieciski visizdevīgākā piedāvājuma vērtēšanas kritēriji un lēmuma pieņemšana
11.1. Piedāvājumu noformējuma pārbaude. Komisija pārbaudīs piedāvājumu atbilstību noformējuma prasībām. Ja pretendenta iesniegtais piedāvājums neatbildīs piedāvājumu noformējuma prasībām, Komisija var lemt par piedāvājuma tālāku neizskatīšanu. Piedāvājumi, kuru noformējums nenodrošinās dokumentu juridisko spēku, vai saturēs citas būtiskas neatbilstības, no tālākas vērtēšanas tiks izslēgti.
11.2. Pretendentu atlase. Komisija pārbaudīs piedāvājumu atbilstību nolikumā iekļautajām atlases prasībām. Ja pretendents neatbilst, kādai no pretendentu atlases prasībām un/vai nav iesniedzis tā kvalifikācijas novērtēšanai nepieciešamos dokumentus, Komisija pretendentu izslēgs no turpmākas dalības iepirkumā un tā piedāvājumu tālāk neizskatīs.
11.3. Tehnisko prasību izpildes atbilstības pārbaude. Komisija pārliecināsies, vai pretendenta tehniskais piedāvājums ir sagatavots, iesniegts un atbilst tehniskās specifikācijas prasībām. Ja pretendenta piedāvājums neatbilst tehniskās specifikācijas prasībām, Komisija pretendentu izslēgs no turpmākas dalības iepirkumā un tā piedāvājumu tālāk neizskatīs.
11.4. Finanšu prasību izpildes atbilstības pārbaude. Komisija pārliecināsies, vai finanšu piedāvājums sagatavots atbilstoši nolikuma prasībām. Ja neatbilst -  Komisija attiecīgo pretendentu no turpmākās dalības iepirkumā izslēdz un tā piedāvājumu tālāk neizskata. Komisija pārbauda, vai finanšu piedāvājumā nav aritmētisko vai pārrakstīšanās kļūdu, vai nav saņemts nepamatoti lēts piedāvājums. Vērtējot finanšu piedāvājumu, Komisija rīkojas saskaņā ar PIL 41. panta devīto daļu.
11.5. Saimnieciski visizdevīgākā piedāvājuma noteikšana.
11.5.1. Komisija par iepirkuma uzvarētāju atzīst to pretendentu, kura kvalifikācija un piedāvājums atbilst nolikumā norādītajām prasībām un kura piedāvājums, saskaņā ar nolikumā noteiktajiem piedāvājumu vērtēšanas kritērijiem, ir saimnieciski visizdevīgākais;
11.5.2. Piedāvājumu vērtēšana notiek pēc izdevīguma punktu metodes. Maksimālais punktu skaits ir 100 (V). Saņemto punktu skaits katrā vērtēšanas kritērijā tiek noapaļots ne vairāk kā 2 ciparus aiz komata (komats atdala veselu skaitli no daļskaitļa). Komisijas locekļi piedāvājumus vērtē individuāli, kur nepieciešams, pamatojot vērtējumu. Par saimnieciski visizdevīgāko piedāvājumu tiks atzīts piedāvājums, kurš ieguvis visaugstāko galīgo vērtējumu saskaņā ar nolikumā noteiktajiem piedāvājuma vērtēšanas kritērijiem;
11.5.3. Lai noteiktu saimnieciski visizdevīgāko piedāvājumu, tiek noteikti šādi piedāvājumu vērtēšanas kritēriji un tiem atbilstošie maksimāli iegūstamie punkti:

		Nr.p.k.
	Piedāvājuma vērtēšanas kritērija nosaukums
	Maksimālais punktu skaits (P)

	1.
	Viena litra benzīna E95 vidējā cena ar piemēroto atlaidi (A1)
	15

	2.
	Viena litra dīzeļdegvielas DD vidējā cena ar piemēroto atlaidi (A2)
	70

	3.
	Attālums no VZI APP NBD (Miera iela 1, Salaspils) 
līdz pretendenta tuvākajam DUS (A3)
	15

	KOPĀ (V):
	A1+ A2+A3
	100






11.5.4. Komisijas locekļi vērtē piedāvājumus atbilstoši Nolikuma 11.5.3. apakšpunktā noteiktajiem vērtēšanas kritērijiem;
11.5.5. Vērtēšanas kritērijos Nr.1 un Nr.2 Komisija punktus aprēķina pēc sekojošas formulas:
A = P x (Cx : Cy), kur
A – pretendenta iegūtais punktu skaits;
P – nolikuma kritērijā noteiktais maksimālais punktu skaits;
Cx – lētākā piedāvājuma cena;
Cy – vērtējamā piedāvājuma cena.

11.5.6. Vērtēšanas kritērijā Nr.3 Komisija punktus aprēķina pēc sekojošas formulas:

A3 = P x (KMx : KMy), kur

A3 – pretendenta iegūtais punktu skaits;
P – nolikuma kritērijā noteiktais maksimālais punktu skaits;
KMx – mazākais attālums (km);
KMy – vērtējamais attālums (km).

11.6. [bookmark: _Toc265658786]Ja iepirkumam iesniegts tikai viens piedāvājums, Komisija var atzīt visām iepirkuma dokumentācijā noteiktajām prasībām atbilstošu pretendenta piedāvājumu par saimnieciski izdevīgāko piedāvājumu, nevērtējot to atbilstoši nolikuma 11.5.punktā norādītajiem saimnieciski izdevīgākā piedāvājuma izvēles kritērijiem.
11.7. Iepirkuma līguma slēgšanas tiesības tiks piešķirtas tam pretendentam, kura piedāvājums būs saimnieciski visizdevīgākais, proti, kurš būs vērtēšanas kritērijos kopā ieguvis visvairāk punktus, un uz kuru neattiecas PIL 9. panta astotajā daļā norādītie pretendentu izslēgšanas nosacījumi un Starptautisko un Latvijas Republikas nacionālo sankciju likuma 11.1 panta pirmajā daļā noteiktie izslēgšanas gadījumi.
11.8. Ja ir vairāki pretendenti ar vienādu punktu skaitu, tad līguma slēgšanas tiesības tiks piešķirtas tam pretendentam, kuram ir  augstāks vērtējums 3.kritērijā ”Attālums no VZI APP NBD (Miera iela 1, Salaspils) līdz pretendenta tuvākajam DUS (A3)”.
11.9. Lēmumu par iepirkuma rezultātiem Komisija pretendentiem paziņo rakstiski 3 (trīs) darba dienu laikā no lēmuma pieņemšanas dienas.
11.10. Iepirkuma uzvarētājam iepirkuma līgums jāparaksta 5 (piecu) darba dienu laikā no pasūtītāja nosūtītā uzaicinājuma parakstīt iepirkuma līgumu izsūtīšanas dienas. Ja norādītajā termiņā uzvarētājs neparaksta iepirkuma līgumu, tas tiek uzskatīts par atteikumu slēgt iepirkuma līgumu.

12. Pārējie noteikumi
Visi izdevumi, kas saistīti ar iepirkuma piedāvājuma sagatavošanu un iesniegšanu, jāsedz    pretendentam.

12. Apakšuzņēmēju nomaiņa
Apakšuzņēmēju nomaiņa iepirkuma līguma izpildes laikā notiek ievērojot PIL 62.panta prasības un tiks noteikta iepirkuma līgumā.

13. Personas datu apstrāde
13.1. Pasūtītājs iepirkumā iesniegtos pretendenta personas datus apstrādās, iepirkuma dokumentus glabās un PIL noteiktajos gadījumos personu datus nodos Iepirkumu uzraudzības birojam un/vai Eiropas Savienības Oficiālajam Vēstnesim un/vai Centrālajai finanšu un līgumu aģentūrai un/vai citām Eiropas Savienības fondu vadībā iesaistītajām iestādēm un/vai Administratīvajai rajona tiesai atbilstoši PIL, Eiropas Savienības fondu vadību regulējošos tiesību aktos un citos normatīvajos aktos noteiktajām prasībām šādai datu apstrādei, ievērojot Eiropas Parlamenta un Padomes 2016.gada 27.aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un citos normatīvajos aktos noteiktajām prasībām.
13.2. Pretendentu piedāvājumos iekļauto informāciju, kas saistīta ar konkrētām fiziskām personām (turpmāk – Personas dati), izmantos komunikācijas nodrošināšanai ar pretendentu pārstāvjiem, iesniegto piedāvājumu atbilstības izvērtēšanai, kā arī citu normatīvajos aktos noteikto pienākumu, kas attiecas uz publisko iepirkumu procesa nodrošināšanu, veikšanai. Personas dati tiks glabāti normatīvajos aktos noteikto laika periodu.

14. Pielikumu saraksts  
14.1. Visi Nolikuma pielikumi ir neatņemamas tā sastāvdaļas:
14.1.1.  1. pielikums – pretendenta pieteikuma forma dalībai iepirkumā;
14.1.2.  2. pielikums - tehniskā specifikācija/ tehniskā piedāvājuma forma;
14.1.3.  3.pielikums – finanšu piedāvājuma forma;
14.1.4.  4.pielikums – apakšuzņēmēju un personu saraksts uz kuru iespējām pretendents balstās forma.










































 1.pielikums
Iepirkuma 
“Degvielas iegāde” nolikumam 
[bookmark: _Hlk24101009]Iepirkuma identifikācijas Nr. NBD 2024/1
PRETENDENTA PIETEIKUMS DALĪBAI IEPIRKUMĀ

„Degvielas iegāde”
(identifikācijas Nr. NBD 2024/1)

PIETEIKUMA FORMA

	Pretendenta (personu grupas dalībnieka – pilnvarotā lietveža) nosaukums/ vārds, uzvārds:
	

	Reģistrācijas Nr.:
	

	Juridiskā adrese:
	

	Kontaktpersona (Vārds, Uzvārds, amats):
	

	Tālrunis:
	

	E-pasts:
	

	Banka:
	

	Kods:
	

	Konta Nr.:
	



	Ar šo Pretendents ________________________________ (pretendenta nosaukums) apstiprina piedāvājumā sniegto ziņu patiesumu un piekrīt iepirkuma noteikumu prasībām un piedāvā nodrošināt pakalpojuma izpildi saskaņā ar iepirkuma noteikumu prasībām:
1. Apstiprinām, ka pievienotie dokumenti veido šo piedāvājumu.
2. Pretendents ir reģistrēts likumā noteiktajos gadījumos un likumā noteiktajā kārtībā.
3. Attiecībā uz Pretendentu nepastāv Publisko iepirkumu likuma 9. panta astotajā daļā minētie izslēgšanas gadījumi.
4. Pretendenta darbība ir licencēta naftas produktu mazumtirdzniecības veikšanai.
5. Pretendents piekrīt, ka piedāvājums ir spēkā 60 (sešdesmit) kalendāra  dienas skaitot no piedāvājuma atvēršanas dienas.
6. Pretendents piekrīt, ka Līgums stājas spēkā pēc tam, kad to būs parakstījušas abas puses saskaņā ar Pasūtītāja noteikumiem.
7. Pretendents nekādā veidā nav ieinteresēts nevienā citā piedāvājumā, kas iesniegts šajā iepirkumā.
8. Ar šo informējam, ka līguma izpildē |_| tiks /|_| netiks iesaistīti apakšuzņēmēji, kā arī Pretendents |_| balstās /|_| nebalstās uz citu personu spējām, lai apliecinātu, ka tā kvalifikācija atbilst iepirkuma dokumentos noteiktajām prasībām. (Ja Pretendents līguma izpildē paredzējis iesaistīti apakšuzņēmējus vai Pretendents balstās uz citu personu spējām, lai apliecinātu, ka tā kvalifikācija atbilst iepirkuma dokumentos noteiktajām prasībām, Pretendents pievieno sarakstu atbilstoši 4.pielikumam pievienojot apliecinājumus saskaņā ar nolikuma 10.7. un 10.8.punktu).
9. Apstiprinām, ka piekrītam personas datu apstrādei publiskā iepirkuma veikšanai un iepirkuma dokumentu glabāšanai saskaņā ar Publisko iepirkuma likumu un Publisko iepirkumu likumā noteiktajos gadījumos personas datu nodošanai Iepirkumu uzraudzības birojam un/vai Eiropas Savienības Oficiālajam Vēstnesim un/vai Centrālajai finanšu un līgumu aģentūrai un/vai citām Eiropas Savienības fondu vadībā iesaistītājām iestādēm un/vai Administratīvajai rajona tiesai.
10. Informācija par pretendenta statusu:*

	
	mazais uzņēmums vai vidējais; 

	
	lielais uzņēmums. 



*Mazais uzņēmums nodarbina mazāk nekā 50 personas un tā gada apgrozījums un/vai gada bilance kopā nepārsniedz 10 miljonus euro; Vidējais uzņēmums nodarbina mazāk nekā 250 personas un tā gada apgrozījums nepārsniedz 50 miljonus euro, un/vai, tā gada bilance kopā nepārsniedz 43 miljonus euro; Lielais uzņēmums nodarbina vairāk kā 250 personas un tā gada apgrozījums pārsniedz 50 miljonus euro.







Šī dokumenta parakstīšanas datums ir datums, kurā piedāvājums parakstīts ar EIS piedāvāto elektronisko parakstu (ja Pretendents piedāvājuma dokumentus paraksta ar EIS piedāvāto elektronisko parakstu) vai pievienotā droša elektroniskā paraksta un tā laika zīmoga datums (ja šis dokuments ir parakstīts ar drošu elektronisko parakstu un tam ir laika zīmogs).


Piedāvājumu (t.sk. šo dokumentu) paraksta Pretendenta pārstāvis ar EIS piedāvāto elektronisko parakstu vai ar drošu elektronisko parakstu un laika zīmogu. Pretendents pēc saviem ieskatiem šo dokumentu var parakstīt atsevišķi ar drošu elektronisko parakstu un laika zīmogu.

2.pielikums
Iepirkuma 
“Degvielas iegāde” nolikumam 
Iepirkuma identifikācijas Nr. NBD 2024/1

[bookmark: _Hlk23933406]TEHNISKĀ SPECIFIKĀCIJA/TEHNISKĀ PIEDĀVĀJUMA FORMA
Iepirkums “Degvielas iegāde” (id.Nr. NBD 2024/1)
	Nr.
p.k.
	Parametrs
	Prasības pretendentiem
	Pretendenta piedāvājums 
(aizpilda pretendents)

	1.
	Degvielas iegādes vieta
	
	

	1.1.
	Degvielas uzpildes stacijas (DUS) Latvijas teritorijā, Igaunijas teritorijā, Lietuvas teritorijā
	1) Pretendenta DUS atrodas:
2) 1) vismaz pa vienai – Rīgā, Jūrmalā, Ventspilī, Liepājā, Kuldīgā, Jelgavā, Cēsīs, Valmierā, Jēkabpilī, Madonā, Gulbenē, Rēzeknē, Daugavpilī. DUS ir jābūt izvietotām minēto pilsētu administratīvajās teritorijās vai ne tālāk kā 1 km attālumā no pilsētas administratīvās teritorijas robežām,
3) 2) vismaz 1 (viena) DUS atrodas ne tālāk kā 5 km attālumā no VZI APP NBD (Miera iela 1,Salaspils),
4) 3) DUS tīkls Igaunijā,
5) 4) DUS tīkls Lietuvā.
	Apstiprināt norādītās degvielas iegādi DUS un
norādīt precīzu interneta vietni, kur ir pieejama attiecīgā informācija par Pretendenta DUS atrašanās vietām un adresēm (Latvijā, Lietuvā, Igaunijā).

	1.2.
	Degvielas iegādes laiks
	Pārdevējam jānodrošina iespēja pasūtītājam iegādāties degvielu 7 (septiņas) dienas nedēļā, 24 (divdesmit četras) stundas diennaktī ar tā izsniegtu degvielas iegādes kredītkarti.
	Apstiprināt  iespēju

	1.3.
	Degvielas kvalitāte
	Pretendenta piedāvātā degviela atbilst Latvijas republikas spēkā esošajos normatīvajos aktos un standartos noteiktajām degvielas atbilstības un kvalitātes prasībām. Mainoties spēkā esošajiem normatīviem vai standartiem attiecībā uz degvielas kvalitāti, degvielai jāatbilst jaunajiem kritērijiem, neatkarīgi no degvielas nosaukuma iespējamās maiņas.
Pretendents visā iepirkuma līguma darbības laikā nodrošina laika apstākļiem  atbilstošas degvielas iegādes iespējas.
	Apstiprināt  iespēju

	1.4.
	Degvielas kvalitātes garantija
	Degvielas kvalitātei kā  garantija tiek izvirzīta prasība: nekvalitatīvas degvielas piegādes gadījumā, kā rezultātā pasūtītājam, saistībā ar transportlīdzekļa remontu vai tā lietošanu ir radušies zaudējumi, kas apstiprināti ar atbilstošu ekspertīzes atzinumu, pretendentam ir jāatlīdzina pasūtītājam radušos zaudējumus pilnā apmērā.
	Apstiprināt  iespēju

	2.
	Norēķinu karte
	
	

	2.1.
	Norēķinu veids
	Bezskaidras naudas norēķinu kārtība ar degvielas iegādes kredītkaršu palīdzību par visām veiktajām piegādēm ar iespēju identificēt tās lietotāju.
	Apstiprināt  iespēju

	2.2.
	Norēķinu kārtība
	100% pēcapmaksa 15 (piecpadsmit) darba dienu laikā pēc rēķina saņemšanas.
	Apstiprināt  iespēju

	2.3.
	Izgatavošana un izsniegšana
	3 (trīs) darba dienu laikā pēc pasūtītāja pilnvarotās personas pieteikuma par nepieciešamo degvielas karšu skaitu nosūtīšanas, pretendentam jānodrošina degvielas karšu izgatavošana un izsniegšana pasūtītājam. (Nepieciešamais degvielas karšu skaits, uzsākot iepirkuma līguma izpildi – 6 kartes derīgas Latvijas teritorijā (t.sk.1 karte, kas derīga Latvijas, Lietuvas, Igaunijas teritorijā).
Nekvalitatīvas/bojātas, nozaudētas vai papildus pasūtītas kredītkartes izgatavošanas termiņš: ne vairāk kā 5 (piecu) darba dienu laikā no rakstiska pieprasījuma izsūtīšanas dienas.
	Apstiprināt iespēju un norādīt termiņu

	2.4.
	Attālums līdz tuvākajam Pretendenta  DUS.

	Attālums no VZI APP NBD (Miera iela 1, Salaspils) līdz pretendenta DUS (adrese:________), kas atrodas ne tālāk kā 5 km no VZI APP NBD. 
 Pretendents iesniedz izdruku no zemāk minētās interneta lapas, kurā norādīts braukšanas maršruts un attālums (izteikts kilometros ar vienu atzīmi aiz komata) no pasūtītāja adreses līdz tuvākajam DUS. Attāluma noteikšanai pretendentam jāizmanto interneta mājas lapa https://www.google.com/maps, kā sākuma punktu ievadot pasūtītāja adresi (Miera iela 1, Salaspils, pretim Salaspils dzelzceļa stacijai),  bet kā attāluma mērīšanas beigu punktu ievadot  pretendenta attiecīgā DUS faktisko atrašanās vietu. Minētais attālums automātiski tiek rēķināts kilometros pa augstāk minētās interneta mājas lapas kartē norādīto braukšanas maršrutu (īsākais no minētajā mājas lapā piedāvātajiem braukšanas maršrutiem pa autoceļiem, ja tiek piedāvāti vairāki).
Braukšanas maršrutam jābūt noteiktam atbilstoši ceļu satiksmes noteikumiem!
Komisijai ir tiesības veikt pretendenta norādīto datu pareizības pārbaudi interneta mājas lapā https://www.google.com/maps. Ja Komisija konstatēs neatbilstību uzrādītajos datos, priekšroku dos Komisijas iegūtajiem rezultātiem no interneta mājas lapas https://www.google.com/maps.
	Norādīt attālumu un iesniegt izdruku.

	2.5.
	Plānotie degvielas apjomi 24 mēnešiem
	Bezsvina benzīns 95E – 3000 l,*
Dīzeļdegviela DD – 22 000 l.*

*Norādītie apjomi ir uzskatāmi par prognozējamiem līguma darbības termiņā. Pasūtītājs ir tiesīgs iepirkt tādu degvielas daudzumu, kāds nepieciešams tā saimnieciskās darbības nodrošināšanai t.i., mainīt specifikācijā norādīto apjomu.
	Apstiprināt  iespēju




___________ (pretendenta nosaukums) apliecina, ka piedāvājumā ietvertā informācija ir patiesa un atbilstoša nolikuma prasībām.  





Šī dokumenta parakstīšanas datums ir datums, kurā piedāvājums parakstīts ar EIS piedāvāto elektronisko parakstu (ja Pretendents piedāvājuma dokumentus paraksta ar EIS piedāvāto elektronisko parakstu) vai pievienotā droša elektroniskā paraksta un tā laika zīmoga datums (ja šis dokuments ir parakstīts ar drošu elektronisko parakstu un tam ir laika zīmogs).


Piedāvājumu (t.sk. šo dokumentu) paraksta Pretendenta pārstāvis ar EIS piedāvāto elektronisko parakstu vai ar drošu elektronisko parakstu un laika zīmogu. Pretendents pēc saviem ieskatiem šo dokumentu var parakstīt atsevišķi ar drošu elektronisko parakstu un laika zīmogu.
3.pielikums
Iepirkuma 
“Degvielas iegāde” nolikumam 
Iepirkuma identifikācijas Nr. NBD 2024/1


[bookmark: _Hlk8125917]FINANŠU PIEDĀVĀJUMA FORMA
Iepirkums “Degvielas iegāde” (id.Nr. NBD 2024/1)

1.tabula 
Viena litra vidējā cena (EUR) ar atlaidi bez PVN
	Nr.p.k
	Nosaukums
	Viena litra vidējā cena (EUR), bez PVN, bez atlaides1 
	Pretendenta piedāvātā pastāvīgā atlaide % (procentos) 2
	Viena litra vidējā cena (EUR) ar atlaidi bez PVN*

	1. 
	Bezsvina benzīns E95
	
	
	

	2. 
	Dīzeļdegviela DD
	
	
	

	
	X
	X
	KOPĀ:
	



	 *Piedāvājuma cenas ir jāaprēķina un jānorāda ar precizitāti 3 (trīs) zīmes aiz komata.
1 Piedāvājuma cena: 1 (viena) litra bezsvina benzīna E95 un 1 (viena) litra dīzeļdegvielas DD mazumtirdzniecības vidējās cenas pretendenta degvielas uzpildes stacijā (turpmāk – DUS), kas atrodas ne tālāk kā 5 km no pasūtītāja (Miera iela 1, Salaspils, Salaspils novads, iepretim Salaspils dzelzceļa stacijai) adrese:__________________, laika periodā no 23.01.2024. – 01.02.2024. (no 3.pielikuma 2. tabulas). 
2 Piedāvātā pastāvīgā (nemainīgā) atlaide % (procentos) vienam litram degvielas no cenas (bez PVN), kas noteikta neatkarīgi no degvielas cenas tirgū visu līguma darbības laiku.

2.tabula


Mazumtirdzniecības vidējās cenas aprēķins degvielai vienam litram 
no 2024 .gada 23.janvāra līdz 1. februārim
 pretendenta DUS (norādīt adresi___________________________), kas atrodas ne tālāk kā 5 km no pasūtītāja (Miera iela 1, Salaspils, Salaspils novads, iepretim Salaspils dzelzceļa stacijai)
	Datums
	Bezsvina benzīns E95 cena par vienu litru bez PVN (EUR)*
	Dīzeļdegviela DD cena par vienu litru bez PVN (EUR)*

	23.01.2024.
	
	

	24.01.2024.
	
	

	25.01.2024.
	
	

	26.01.2024.
	
	

	27.01.2024.
	
	

	28.01.2024.
	
	

	29.01.2024.
	
	

	30.01.2024.
	
	

	31.01.2024.
	
	

	01.02.2024.
	
	

	Vidējā cena par vienu litru degvielas bez PVN (EUR)*
	
	



	*Piedāvājuma cenas ir jāaprēķina un jānorāda ar precizitāti 3 (trīs) zīmes aiz komata.
Vidējā cena par vienu litru veidojas  - saskaitot (atsevišķi katru degvielas veidu)  degvielas 1(viena) litra cenas DUS no 23.01.2024. – līdz 01.02.2024. un iegūto summu izdalot ar 10 (desmit).

Pretendentam atsevišķi jāiesniedz norādīto cenu apliecinošu dokumentu (piemēram, kases aparāta attiecīgās dienas izdrukas) kopijas par katru degvielas veidu no attiecīgās adreses DUS. Ja atšķirsies pretendenta finanšu piedāvājuma 2.tabulā norādītā cena no piedāvājumam pievienotajiem cenu apliecinošajos dokumentos norādītās cenas, Komisija aprēķiniem par pamatu izmantos cenu, kas norādīta cenu apliecinošajos dokumentos.





Šī dokumenta parakstīšanas datums ir datums, kurā piedāvājums parakstīts ar EIS piedāvāto elektronisko parakstu (ja Pretendents piedāvājuma dokumentus paraksta ar EIS piedāvāto elektronisko parakstu) vai pievienotā droša elektroniskā paraksta un tā laika zīmoga datums (ja šis dokuments ir parakstīts ar drošu elektronisko parakstu un tam ir laika zīmogs).


Piedāvājumu (t.sk. šo dokumentu) paraksta Pretendenta pārstāvis ar EIS piedāvāto elektronisko parakstu vai ar drošu elektronisko parakstu un laika zīmogu. Pretendents pēc saviem ieskatiem šo dokumentu var parakstīt atsevišķi ar drošu elektronisko parakstu un laika zīmogu.



[bookmark: _Toc481414256][bookmark: _Toc17304400][bookmark: _Toc23951312][bookmark: _Toc457316104][bookmark: _Toc481330053]4.pielikums
Iepirkuma 
“Degvielas iegāde” nolikumam 
Iepirkuma identifikācijas Nr. NBD 2024/1

APAKŠUZŅĒMĒJU UN PERSONU SARAKSTS UZ KURU IESPĒJĀM PRETENDENTS BALSTĀS
Iepirkums “Degvielas iegāde” (id.Nr. NBD 2024/1)
1. Apakšuzņēmēji:
	N.p.k.
	Nosaukums, adrese
	Reģistrācijas Nr.
	Nodotais pakalpojums
	Nododamo darbu apjoms no darbu kopējās līgumcenas (EUR bez PVN)
	Apakšuzņēmējs atbilst: mazā/ vidējā vai lielā uzņēmuma statusam*

	
	
	
	
	
	

	
	
	
	
	
	



Ja pretendents līguma izpildē paredz iesaistīt apakšuzņēmējus, pretendents iesniedz apakšuzņēmēja paraksttiesīgas amatpersonas parakstītu apliecinājumu (apliecinājums vai vienošanās) par to, ka apakšuzņēmējs piekrīt sadarbībai gadījumā, ja pasūtītājs izvēlēsies pretendenta piedāvājumu iepirkuma līguma slēgšanai, un kurā nepārprotami norādītas apakšuzņēmēja uzņemtās saistības attiecībā uz dalību līguma izpildē. Pretendents ir atbildīgs par darba veikšanu neatkarīgi no apakšuzņēmējiem nodotās darba daļas lieluma.

1. Personas, uz kuras iespējām pretendents balstās, lai apliecinātu tā kvalifikācijas atbilstību iepirkuma dokumentos noteiktajām prasībām
	N.p.k.
	Nosaukums, adrese
	Reģistrācijas Nr.
	Apraksts uz kādām personas iespējām pretendents balstās, lai apliecinātu atbilstību kvalifikācijas atlases prasībām, kā arī norāda apjomu, kādā šī persona iesaistīsies iepirkuma līguma izpildē
	Persona atbilst: mazā/ vidējā vai lielā uzņēmuma statusam*

	
	
	
	
	

	
	
	
	
	



Ja pretendents balstās uz citu personu spējām, lai apliecinātu, ka tā kvalifikācija atbilst iepirkuma dokumentos noteiktajām prasībām, pretendents iesniedz attiecīgās personas (paraksttiesīgas amatpersonas) parakstītu dokumentu (apliecinājums vai vienošanās), kas norāda uz to, kādi šīs personas resursi tiks nodoti pretendenta rīcībā, un plānotajām saistībām attiecībā uz iepirkuma līguma izpildi.

*Mazais uzņēmums nodarbina mazāk nekā 50 personas un tā gada apgrozījums un/vai gada bilance kopā nepārsniedz 10 miljonus euro; Vidējais uzņēmums nodarbina mazāk nekā 250 personas un tā gada apgrozījums nepārsniedz 50 miljonus euro, un/vai, tā gada bilance kopā nepārsniedz 43 miljonus euro; Lielais uzņēmums nodarbina vairāk kā 250 personas un tā gada apgrozījums pārsniedz 50 miljonus euro.
					











Šī dokumenta parakstīšanas datums ir datums, kurā piedāvājums parakstīts ar EIS piedāvāto elektronisko parakstu (ja Pretendents piedāvājuma dokumentus paraksta ar EIS piedāvāto elektronisko parakstu) vai pievienotā droša elektroniskā paraksta un tā laika zīmoga datums (ja šis dokuments ir parakstīts ar drošu elektronisko parakstu un tam ir laika zīmogs).


Piedāvājumu (t.sk. šo dokumentu) paraksta Pretendenta pārstāvis ar EIS piedāvāto elektronisko parakstu vai ar drošu elektronisko parakstu un laika zīmogu. Pretendents pēc saviem ieskatiem šo dokumentu var parakstīt atsevišķi ar drošu elektronisko parakstu un laika zīmogu.
